rejauldu/bengali-wikipedia huggingface dataset:
বৈজা বাই ( বাজা বাই এবং বাইজা বাই নামেও পরিচিত) ছিলেন একজন সিন্ধিয়া মহারানি এবং তেজারতি ব্যবসায়ী। তিনি দৌলত রাও সিন্ধিয়ার তৃতীয় স্ত্রী, তিনি তাঁর স্বামীর মৃত্যুর পর সিন্ধিয়া রাজ্যের শাসন প্রক্রিয়ায় যোগ দেন এবং ১৮২৭ থেকে ১৮৩৩ সাল অবধি শাসন করেন। তিনি ছিলেন ইস্ট ইন্ডিয়া কোম্পানির একজন বিশিষ্ট প্রতিপক্ষ। তাই তাকে ক্ষমতা থেকে অপসারিত করা হয় এবং তার দত্তক পুত্র জানকোজি রাও সিন্ধিয়া দ্বিতীয়কে সিংহাসনে বসানো হয়।  বৈজা বাই ১৭৮৪ সালে কাগালে জন্মগ্রহণ করেন। তার পিতামাতা ছিলেন সুন্দরাবাই এবং সখারাম ঘাটগে (১৭৫০-১৮০৯)। কাগলের সার্জেরাও দেশমুখ, ছিলেন কোলহাপুরের ভোঁসলে শাসকদের অধীনস্থ আভিজাত্যের সদস্য।  ১৭৯৮ সালের ফেব্রুয়ারিতে পুনাতে, ১৪ বছর বয়সে, বৈজা বাই গোয়ালিয়রের শাসক দৌলত রাও সিন্ধিয়ার সাথে বিবাহ বন্ধনে আবদ্ধ হন এবং তাঁর প্রিয় স্ত্রী হয়ে ওঠেন।   বৈজা বাই এবং দৌলত রাও বেশ কয়েকটি সন্তানের জন্ম দেন।   তিনি একজন চমত্কার ঘোড়সওয়ার হিসাবে পরিচিত ছিলেন। তাকে তলোয়ার এবং বর্শা ইত্যাদি হাতিয়ার ও যুদ্ধ করার প্রশিক্ষণ দেওয়া হয়েছিল। তিনি ব্রিটিশদের সাথে মারাঠা যুদ্ধের সময় তার স্বামীর সাথে ছিলেন এবং অ্যাসায়ের যুদ্ধে ওয়েলিংটনের ভবিষ্যত ডিউক আর্থার ওয়েলেসলির বিরুদ্ধে লড়াই করেছিলেন।   সিন্ধিয়া প্রশাসনিক ও রাষ্ট্রীয় বিষয়ে সাহায্যের জন্য বৈজা বাইয়ের উপর নির্ভর ছিলেন। প্রধান রাজপুত রাজ্য ধ্বংস করা উচিত নয়, এই বিশ্বাসের ভিত্তিতে তিনি সিন্ধিয়াদের উদয়পুর রাজ্যে দখল করার সিদ্ধান্তের বিরুদ্ধে ছিলেন।   তিনি সিন্ধিয়া আদালতে তার আত্মীয়দের উচ্চ পদে নিযুক্ত করেন।  সখারামকে গোয়ালিয়রের দেওয়ান করা হয়।  তিনি ব্রিটিশ বিরোধী মনোভাব পোষণ করতেন বলে জানা গেছে, যা তার এবং রাজার মধ্যে ঝামেলার সৃষ্টি করেছিল। দ্বিতীয় অ্যাংলো-মারাঠা যুদ্ধে সিন্ধিয়ার পরাজয়ের পরে, ইস্ট ইন্ডিয়া কোম্পানির সাথে স্বাক্ষরিত একটি চুক্তি তাকে গোয়ালিয়রের যে কোনো শাসন সংক্রান্ত ভূমিকা থেকে বিচ্যুত করে।  একই চুক্তির শর্ত অনুসারে, বাইজা বাইকে বার্ষিক ২০০,০০০ টাকার জায়গির দেওয়া হয়েছিল।  যাইহোক, তথ্য অনু্যায়ী জানা গেছে যে হয়েছে যে তার স্বামী তার জন্য এই তহবিলগুলি বরাদ্দ করেছেন।  ১৮১৩ সালে তার ভাই হিন্দুরাও জয়সিংহরাও ঘাটগেকে গোয়ালিয়রের দেওয়ান করা হয় এবং ১৮১৬ সালে তার কাকা বাবাজি পাটাঙ্করকে এই পদের প্রস্তাব দেওয়া হয়।   বৈজা বাই তার ছোট বেলায় তার পিতার ব্রিটিশ বিরোধী মনোভাব থেকে প্রভাবিত হয়েছিলেন বলে মনে করা হয়। পিন্ডারীদের বিরুদ্ধে ব্রিটিশ অভিযানের সময়, তিনি তার স্বামীকে পেশওয়া দ্বিতীয় বাজি রাওকে সমর্থন করার জন্য অনুরোধ করেছিলেন। দৌলত রাও যখন ব্রিটিশদের দাবির কাছে নতি স্বীকার করেন, তখন তিনি তাকে ভীরুতার অভিযোগ এনে সংক্ষিপ্ত সময়ের জন্য ছেড়ে দেন। তিনি ব্রিটিশদের কাছে আজমিরের সিন্ধিয়া আত্মসমর্পণের তীব্র বিরোধী ছিলেন।   ১৮০৯ সাল নাগাদ, সার্জেরাও সখারাম ঘাটগে নিজেকে সিন্ধিয়া রাজদরবারের ক্ষমতার বৃত্তে ফিরিয়ে আনতে সক্ষম হন যদিও তিনি তখন জনপ্রিয় ছিলেননা। গোয়ালিয়রের সুবাহদার দেবা গাওয়ালি সহ তাঁর বেশ কিছু প্রতিদ্বন্দ্বী ছিল।  ১৮০৯ সালে, দৌলত রাওয়ের সাথে বিবাদের কারণে সখারাম ঘাটগেকে হত্যা করা হয়।  বৈজা বাই গাওয়ালিকে অপরাধে প্ররোচিত করার জন্য সন্দেহ করেছিলেন এবং সেকারনে দৌলত রাও তাকে তার পদ থেকে বরখাস্ত করেন। ১৮১২ সালে তাকে হত্যা করা হয়।    তথ্যসূত্র   বিষয়শ্রেণী:১৮৬৩-এ মৃত্যু বিষয়শ্রেণী:১৭৮৪-এ জন্ম বিষয়শ্রেণী:ভারতীয় রানী সহধর্মিণী
মাসউদ আজাহার () একজন ইসলামপন্থী এবং মুজাহিদ, পাকিস্তান-ভিত্তিক সন্ত্রাসবাদী সংগঠন জইশ-ই-মোহাম্মদের প্রতিষ্ঠাতা ও নেতা ছিলেন, মূলত পাকিস্তান-প্রশাসিত জম্মু ও কাশ্মীরে তিনি সক্রিয় ছিলেন। তার কাজগুলি দক্ষিণ এশীয় অঞ্চলে সীমাবদ্ধ নয়, উদাহরণস্বরূপ বিবিসি নিউজ তাকে "ব্রিটেনে সন্ত্রাসবাদী ব্যক্তি" হিসাবে বর্ণনা করে। ২০১৮ সালের ১ মে, জাতিসংঘের সুরক্ষা কাউন্সিল কর্তৃক মাসউদ আজহারকে আন্তর্জাতিক সন্ত্রাসবাদী হিসাবে তালিকাভুক্ত করা হয়।   প্রাথমিক জীবন  তিনি ১০ ই জুলাই ১৯৬৮ সালে পাকিস্তানের বাহাওয়ালপুরে জন্মগ্রহণ করেছিলেন (যদিও কিছু সূত্রে তার জন্ম তারিখ ৭ ই আগস্ট ১৯৬৮ বলে উল্লেখ করা হয়েছে)। ১১ সন্তানের মধ্যে পাঁচ জন ছেলে এবং ছয় জন কন্যা। আজহারের বাবা আল্লাহ বখশ শাব্বির সরকারি বিদ্যালয়ের প্রধান শিক্ষক ছিলেন এবং দেওবন্দী ঝোঁকের এক আলেম ছিলেন এবং তার পরিবার একটি গরু ও হাঁস-মুরগির খামার পরিচালনা করত।   শিক্ষা ও কর্মজীবন  ৮ম শ্রেণির পরে আজহার মূলধারার স্কুল ছেড়ে জামিয়া উলূম ইসলামিক বিদ্যালয়ে যোগদান করেন, সেখান থেকে ১৯৮৯ সালে তিনি আলিম হিসাবে স্নাতক হন এবং শীঘ্রই শিক্ষক হিসাবে নিয়োগ পান। আফগানিস্তানের জিহাদ-প্রশিক্ষণ শিবিরে ভর্তি হওয়ার পরে  মাদ্রাসাটি হরকত-উল-আনসারের সাথে ব্যাপকভাবে জড়িত ছিল এবং পরবর্তীকালে আজহার। কোর্স শেষ করতে ব্যর্থ হওয়া সত্ত্বেও; তিনি সোভিয়েত-আফগান যুদ্ধে যোগ দিয়েছিলেন এবং আহত হয়ে অবসর গ্রহণ করেছিলেন। এরপরেই তিনি হরকতের প্রেরণা বিভাগের প্রধান হিসাবে নির্বাচিত হন। তাকে উর্দু ভাষার ম্যাগাজিন সাদে মুজাহিদিন এবং আরবি ভাষার সাওতে কাশ্মীরের সম্পাদকীয় দায়িত্ব অর্পণ করা হয়।  আজহার পরে হরকত-উল-আনসারের সাধারণ সম্পাদক হন। তার অভিযানগুলোর মধ্যে জাম্বিয়া, আবুধাবি, সৌদি আরব, মঙ্গোলিয়া, যুক্তরাজ্য এবং আলবেনিয়া ছিল।   আরও দেখুন   দেওবন্দি ব্যক্তিত্বের তালিকা  তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:জইশে মুহাম্মদের ব্যক্তি বিষয়শ্রেণী:ভারতের বন্দী ও আটক বিষয়শ্রেণী:সন্ত্রাসের অভিযোগে পলাতক বিষয়শ্রেণী:বিদেশে বন্দি পাকিস্তানি ব্যক্তি বিষয়শ্রেণী:১৯৬৮-এ জন্ম বিষয়শ্রেণী:ইসলামী সন্ত্রাসী গোষ্ঠীর নেতা বিষয়শ্রেণী:জীবিত ব্যক্তি বিষয়শ্রেণী:পাকিস্তানি সন্ত্রাসী বিষয়শ্রেণী:পাকিস্তানি ইসলামপন্থী বিষয়শ্রেণী:সারাইকি ব্যক্তি
.টিকে দক্ষিণ প্রশান্ত মহাসাগরীয় দেশ নিউজিল্যান্ডের টোকেলাউ অঞ্চলের জন্য ইন্টারনেট দেশের কোড টপ-লেভেল ডোমেইন (সিসিটিএলডি)।   সংক্ষিপ্ত বিবরন  এটি যে কাউকে একটি ডোমেইন তৈরি করতে অনুমতি দেয়। ব্যবহারকারীরা ব্যবসার ক্ষেত্রে বা অন্যান্য কাজে বিনামূল্যে ডোমেইন নিতে পারবে(সীমাবদ্ধতা আছে)। ফ্রি ডোমেইনে বিষয়বস্তু সীমাবদ্ধ, ওয়েবসাইটে যৌন বিষয়বস্তু নিষিদ্ধ, পরনিন্দা-পরচরর্চা, সমালোচনা করতে পারবে না। যদি ব্যবহারকারী প্রদত্ত নিয়ম লঙ্ঘন করে তবে তাকে বহিষ্কার করা হবে।  সেখানে .টিকে ডোমেইনও কিনা যায়। এতে করে ব্যবহারকারীর সীমাবদ্ধতা থাকে না। প্রথম দুই বছর ডোমেইনের জন্য ১৯.৯০ ডলার দিতে হয়। ব্যবহারকারীর জন্য রয়েছে অবাধ সুবিধা।   বহিঃসংযোগ   আইএএনএ .টিকে হুইস তথ্য   .টিকে নিবন্ধন  বিষয়শ্রেণী:১৯৯৭-এ প্রতিষ্ঠিত ইন্টারনেট সম্পত্তি বিষয়শ্রেণী:১৯৯৭-এ টোকেলাউয়ে প্রতিষ্ঠিত বিষয়শ্রেণী:টোকেলাউয়ে ইন্টারনেট বিষয়শ্রেণী:কান্ট্রি কোড টপ-লেভেল ডোমেইন
চক্রশালা রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার পটিয়া উপজেলায় অবস্থিত একটি রেলওয়ে স্টেশন।  ইতিহাস আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালে, ষোলশহর-দোহাজারী লাইন ১৯৩১ সালের মধ্যে নির্মাণকাজ শেষ করে। ষোলশহর দোহাজারী লাইনের স্টেশন হিসেবে চক্রশালা রেলওয়ে স্টেশন তৈরি করা হয়।  পরিষেবা চক্রশালা রেলওয়ে স্টেশন দিয়ে (১১১/১১২/১১৩/১১৪ নং লোকাল ট্রেন) চলাচল করে। তবে কোন আন্তঃনগর ট্রেন চলাচল করে না।  তথ্যসূত্র  বিষয়শ্রেণী:চট্টগ্রাম জেলার রেলওয়ে স্টেশন
জয়নগর ২ সমষ্টি উন্নয়ন ব্লক হল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার বারুইপুর মহকুমার একটি প্রশাসনিক বিভাগ।  ভূগোল জয়নগর ২ সমষ্টি উন্নয়ন ব্লকের অবস্থান । সমুদ্রপৃষ্ঠ থেকে এই অঞ্চলের গড় উচ্চতা ।  জয়নগর ২ সমষ্টি উন্নয়ন ব্লকের উত্তর দিকে জয়নগর ১ সমষ্টি উন্নয়ন ব্লক, পূর্ব ও দক্ষিণ দিকে কুলতলি সমষ্টি উন্নয়ন ব্লক এবং পশ্চিম দিকে মথুরাপুর ১, মথুরাপুর ২ ও মন্দিরবাজার সমষ্টি উন্নয়ন ব্লক অবস্থিত।  জয়নগর ২ সমষ্টি উন্নয়ন ব্লকের আয়তন । দক্ষিণ চব্বিশ পরগনা জেলার জেলা পরিসংখ্যান হ্যান্ডবুক অনুসারে, এই ব্লকটি একটি পঞ্চায়েত সমিতি, ১০টি গ্রাম পঞ্চায়েত, ১২২টি গ্রাম সংসদ, ৪৯টি মৌজা ও ৪৯টি জনবসতিপূর্ণ গ্রাম নিয়ে গঠিত এবং সমগ্র ব্লকটি জয়নগর থানার এক্তিয়ারভুক্ত এলাকার মধ্যে অবস্থিত। ব্লকের সদর অবস্থিত নিমপীঠে।  জয়নগর ২ সমষ্টি উন্নয়ন ব্লকের তটরেখার দৈর্ঘ্য ৪২ কিলোমিটার। এই এলাকায় জনজীবনের নিরাপত্তা ও শস্যের সুরক্ষার জন্য দৈনিক জোয়ার-ভাঁটা ও ভরা কোটালের হাত থেকে বাঁচতে নদীর তীর বরাবর বাঁধগুলি খুবই গুরুত্বপূর্ণ ভূমিকা পালন করে।  জয়নগর ২ সমষ্টি উন্নয়ন ব্লক/পঞ্চায়েত সমিতির অন্তর্গত গ্রাম পঞ্চায়েতগুলি হল: বাইশহাটা, বেলাদুর্গানগর, চুপড়িঝরা, ফুটিগোদা, গোরদোয়ানি, মনিরহাট, মায়াহাউড়ি, ময়দা, নলগোড়া ও শাহজাদাপুর।  জনমিতি জনসংখ্যা ভারতের ২০১১ সালের আদমশুমারি অনুসারে জয়নগর ২ সমষ্টি উন্নয়ন ব্লকের জনসংখ্যা হল ২৫২,১৬৪ জন। এর মধ্যে পুরুষ ১২৮,৮৫৮ (৫১%) জন, এবং মহিলা ১২৩,৩০৬ (৪৯%) জন। এদের মধ্যে ৬ বছর বয়সের নিচে জনসংখ্যা হল ৩৮,৮৭২ জন।  আদমশুমারি শহর ও বড় গ্রাম জয়নগর ২ সমষ্টি উন্নয়ন ব্লকের আদমশুমারি শহরগুলি হল: নিমপীঠ (৮,০১৪) ও তুলশীঘাটা (৪,৩৬৬)।  জয়নগর ২ সমষ্টি উন্নয়ন ব্লকের বড় গ্রামগুলি হল: কালীনগর (৬,৬০০), বিজয়নগর (৬,২৭৪), খাইয়ামারা (১০,৮০৪), মায়াহাউরি (১৯,৬০৪), গোরদোয়ানি (২০,৯৮৪), মল্লার চক (৪,৯২৮), জৌতিয়া (৫,৭৪৯), বাইসহাটা (৬,২৪৫), পাত পুকুর (৫,২৯০), পূর্ব রঘুনাথপুর (৪,৫৭৫), বেলেদুর্গানগর (৬,১০৬), রুপনগর (৮,৫৬১), তারানগর (৪,৩৪০), কারিবারিয়া (৪,৯৭১), মনিরতলা (১৭,৭১১), রাধাবল্লভপুর (১৪,৮৮৪), নলগোরা (১০,৩৭৩), সোনাটিকরি (১৫,৫৩৬),  ভুবনখালি (৬,৯৪৯) ও চুপরিঝারা (১১,৭৩৮)।  তথ্যসূত্র  বিষয়শ্রেণী:দক্ষিণ চব্বিশ পরগনা জেলার সমষ্টি উন্নয়ন ব্লক
হযরত ছৈয়দ মাহমুদ আগা শাহ সাহেব আফগানিস্তানের একজন সুফি সাধক ছিলেন। তিনি ছৈয়দ উল সাদাত হযরত ছৈয়দ মীর জান শাহ সাহেব এর বড় ভাই। মনে করা হয়ে থাকে যে ছৈয়দ মাহমুদ আগা শাহ সাহেব অক্টোবর ১৮৮২ সালে মৃত্যুবরণ করেন। বংশপরিচয় মাতা এবং পিতার উভয়ের দিক থেকে ছৈয়দ মীর জান ছৈয়দ বংশের (মুহাম্মাদ (দঃ) এর কন্যা ফাতিমা এবং তার চাচাত ভাই আলী ইবনে আবি তালিবের বংশ হয়ে মুহাম্মাদ (দঃ) এর বংশের সাথে গিয়ে মিলিত হয়েছে) সন্তান ছিলেন। তার পিতা যে বংশের উত্তরসূরী ছিলেন সে বংশে বার ইমামের সাতজন জন্মগ্রহণ করেন এবং মাতা যে বংশের উত্তরসূরী ছিলেন সে বংশে বার ইমামের এগার জন জন্মগ্রহণ করেন। এই বংশে ছৈয়দ বাহাউদ্দিন নকশবন্দি, ছৈয়দ আলাউদ্দিন আতার এবং খাজা থাওয়ান্দ মাহমুদও (হযরত ইহসান নামেও পরিচিত) জন্মান। কারবালার যুদ্ধের পর আহলে বায়াতের বংশধররা পুনরায় মদীনায় ফিরে যান।Imam Ali ibn al-Hussein (2001). The Complite Edition of the Treatise on Rights. Qum: Ansariyan Publications.  সেখান থেকে মুসা আল কাজিম ইরাকে চলে যান। মুসা আল কাজিমের পুত্র হামযা পারস্যে চলে যান। এরপর কয়েকজন রোখারাতে এবং সেখান কাবুলে চলে যান, যেখানে মীর জান জন্মগ্রহণ করেন।  তথ্যসূত্র  বিষয়শ্রেণী:সুফিবাদ বিষয়শ্রেণী:সুফি বিষয়শ্রেণী:আফগান সুফি সাধক বিষয়শ্রেণী:আফগান সুন্নি মুসলিম বিষয়শ্রেণী:মুহাম্মাদের পরিবার বিষয়শ্রেণী:হাশেমীয় ব্যক্তি বিষয়শ্রেণী:সুফি ধর্মীয় নেতা বিষয়শ্রেণী:নকশবন্দি তরিকা বিষয়শ্রেণী:১৮০০-এ জন্ম বিষয়শ্রেণী:১৯০১-এ মৃত্যু বিষয়শ্রেণী:সুফি কবি বিষয়শ্রেণী:কাবুলের ব্যক্তি
মধুমতি ব্যাংক পিএলসি বাংলাদেশের একটি বাণিজ্যিক ব্যাংক।  মোঃ শফিউল আজম ব্যাংকের প্রধান নির্বাহী কর্মকর্তা।    ইতিহাস  এই ব্যাংকটি ২০১৩ সাল প্রতিষ্ঠিত হয়।  ২০১৮ সালে, মধুমোতি গ্রামীণ অঞ্চলে ক্ষুদ্র মধ্যম উদ্যোগের ব্যাংক হওয়ার দিকে মনোনিবেশ করার পরিকল্পনা ঘোষণা করেছিল।    আরও দেখুন   বাংলাদেশ ব্যাংক;  বাংলাদেশের ব্যাংকের তালিকা।   তথ্যসূত্র    বহিঃসংযোগ   ব্যাংকের অফিসিয়াল ওয়েবসাইট   বিষয়শ্রেণী:বাংলাদেশের বেসরকারি ব্যাংক বিষয়শ্রেণী:বাংলাদেশের বাণিজ্যিক ব্যাংক বিষয়শ্রেণী:২০১৩-এ প্রতিষ্ঠিত ব্যাংক বিষয়শ্রেণী:২০১৩-এ বাংলাদেশে প্রতিষ্ঠিত বিষয়শ্রেণী:১৯৯৫-এ প্রতিষ্ঠিত ব্যাংক বিষয়শ্রেণী:বাংলাদেশের ব্যাংক বিষয়শ্রেণী:ঢাকা স্টক এক্সচেঞ্জে তালিকাভুক্ত কোম্পানি বিষয়শ্রেণী:ঢাকা ভিত্তিক কোম্পানি
উইলফ্রেড ক্যান্টওয়েল স্মিথ (১৯১৬–২০০০) ছিলেন একজন কানাডীয় ইসলামি চিন্তাবাদী, তুলনামূলক ধর্ম পণ্ডিত এবং প্রেসবিটেরিয়ান মন্ত্রী। তিনি কুইবেকের ম্যাকগিল বিশ্ববিদ্যালয়ে ইসলামী শিক্ষা প্রতিষ্ঠানের প্রতিষ্ঠাতা এবং পরে হার্ভার্ড বিশ্ববিদ্যালয়ের সেন্টার ফর দ্য স্টাডি অফ ওয়ার্ল্ড রিলিজিয়নসের পরিচালক ছিলেন। হার্ভার্ড বিশ্ববিদ্যালয় গেজেটে বলেছে যে তিনি বিগত শতাব্দীর অন্যতম প্রভাবশালী ব্যক্তিত্ব ছিলেন।   প্রাথমিক জীবন ও পেশা  স্মিথ ১৯১৬ সালের ২১ জুলাই অন্টারিওর টরন্টোতে পিতামাতা ভিক্টর আর্নল্ড স্মিথ এবং সারাহ কোরি ক্যান্টওয়েলের ঘরে জন্মগ্রহণ করেন। তিনি আর্নল্ড স্মিথের ছোট ভাই এবং ব্রায়ান ক্যান্টওয়েল স্মিথের পিতা ছিলেন। তিনি প্রাথমিকভাবে আপার কানাডা কলেজে মাধ্যমিক শিক্ষা লাভ করেন।  স্মিথ ইউনিভার্সিটি কলেজ, টরন্টো থেকে অধ্যয়ন করেন, প্রায় ১৯৩৮ সালে প্রাচ্য ভাষায় সন্মান সহ কলাবিদ্যায় স্নাতক উপাধি পান। ব্রিটিশ রাজের মার্কসবাদী সমালোচনার জন্য কেমব্রিজ বিশ্ববিদ্যালয় কর্তৃক তার থিসিস প্রত্যাখ্যান করার পর তিনি এবং তার স্ত্রী মুরিয়েল ম্যাকেঞ্জি স্ট্রুথার্স স্বাধীনতাপূর্ব ভারতে (১৯৪০-১৯৪৬) সাত বছর অতিবাহিত করেন, এই সময় তিনি লাহোরের ফোরম্যান ক্রিশ্চিয়ান কলেজে ভারতীয় ও ইসলামিক ইতিহাস পড়ান।   কাজ                তথ্যসূত্র   উৎস    গ্রন্থপঞ্জি                          আরও পড়ুন           বিষয়শ্রেণী:১৯১৬-এ জন্ম বিষয়শ্রেণী:২০০০-এ মৃত্যু বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:ধর্মীয় বহুত্ববাদ বিষয়শ্রেণী:ধর্মীয় শিক্ষায়তনিক বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:টরন্টো বিশ্ববিদ্যালয়ের প্রাক্তন শিক্ষার্থী
বাঁশবাড়িয়া সমুদ্র সৈকত  বাংলাদেশ এর   সীতাকুন্ড উপজেলার বাঁশবাড়িয়া ইউনিয়নে অবস্থিত। এটি সীতাকুণ্ড শহর থেকে ৯ কিলোমিটার দূরত্বে অবস্থিত।   ইতিহাস  ২০০৯ সালে কাসেম রাজা নামে স্থানীয় এক রাজনৈতিক নেতা এই সমুদ্র সৈকতটি উন্নয়নের চেষ্টা করেন এবং প্রচারণা চালান। এরপর থেকে সৈকতটি পরিচিতি লাভ করতে শুরু করে। তবে সৈকতটি সবচেয়ে বেশি জনপ্রিয়তা লাভ করে ২০১৭ সালে। তখন চট্টগ্রাম বিশ্ববিদ্যালয়ের কিছু শিক্ষার্থী সমুদ্র সৈকতটিতে ঘুরতে এসে সামাজিক যোগাযোগ মাধ্যমে কিছু ছবি ভিডিও প্রকাশ করেন। আরও পর্যটক আকৃষ্ট হয়ে আসা শুরু করে। বর্তমানে প্রতিদিনই এখানে অনেক পর্যটক ঘুরতে আসেন।   ফেরি ঘাট  ২০২৫ সালের ২৪শে মার্চ বাঁশবাড়িয়া থেকে সন্দ্বীপ যাওয়ার জন্য চালু হয় ফেরি সার্ভিস। এজন্য সমুদ্র সৈকতের অঞ্চলে নির্মাণ করা হয় ফেরিতে ওটার জন্য অ্যাপ্রোচ সড়ক। যার দৈর্ঘ্য ৭০০ মিটার। ফেরিঘাটের পরিচালনা করে বাংলাদেশ অভ্যন্তরীণ নৌপরিবহন কর্তৃপক্ষ (বিআইডব্লিউটিএ)। ফেরিতে প্রতি যাত্রীর জন্য ১০ টাকা ফি নির্ধারণ করা হয়েছে। আর গাড়িভেদে ফি বিভিন্ন রকম। এই সংযোগ সড়ক দেখতেই প্রতিদিন ভিড় করছেন প্রায় হাজারও দশর্নার্থী।   দুর্ঘটনা  সঠিক রক্ষণাবেক্ষণের অভাবে সৈকতটি পর্যটকদের জন্য খুব একটা নিরাপদ নয়। তাই প্রতি বছরই এখানে দুর্ঘটনা ঘটে। ২০১৮ সালের ২১ জুন দুইজন শিক্ষার্থী ঘুরতে এসে এই সৈকতে নিখোঁজ হয়ে যান। একই বছরের ৬ জুলাই নিখোঁজ হোন একই পরিবারের ৩ জন সদস্য। এই কারণে জেলা প্রশাসন এই সৈকতটিকে নিষিদ্ধ ঘোষণা করেছে। এখনও এই নিষেধাজ্ঞা কার্যকর করা হয়নি।   আরো দেখুন    বাংলাদেশের সমুদ্র সৈকতের তালিকা   তথ্যসূত্র   বিষয়শ্রেণী:চট্টগ্রাম জেলার সমুদ্র সৈকত বিষয়শ্রেণী:সীতাকুণ্ড উপজেলা
পূর্ব চালুক্য রাজবংশ বা বেঙ্গির চালুক্য রাজবংশ ছিল খ্রিস্টীয় সপ্তম থেকে দ্বাদশ শতাব্দী পর্যন্ত দক্ষিণ ভারতের অংশবিশেষে রাজত্বকারী একটি মধ্যযুগীয় রাজবংশ। বেঙ্গির চালুক্যরা দাক্ষিণাত্য অঞ্চলে বাদামী চালুক্যদের সামন্ত শাসক হিসেবে শাসনকার্য শুরু করেছিল। পরবর্তীকালে তারা সার্বভৌমত্ব অর্জন করে এবং আনুমানিক ১১৩০ খ্রিস্টাব্দ পর্যন্ত অধুনা অন্ধ্রপ্রদেশ রাজ্যের বেঙ্গি অঞ্চল শাসন করে। ১১৮৯ খ্রিস্টাব্দ পর্যন্ত তারা চোল সম্রাটদের সামন্ত শাসক রূপে শাসনকার্য চালিয়ে গিয়েছিল।  আদিতে পূর্ব চালুক্যদের রাজধানী ছিল বেঙ্গিতে (অধুনা এলুরুর কাছে পেদাবেগি)। পরে তা স্থানান্তরিত হয় রাজামহেন্দ্রবরমে (অধুনা রাজামুন্দ্রি)। পূর্ব চালুক্যদের সমগ্র শাসনকাল জুড়ে তারা বেঙ্গি অঞ্চলের কৌশলগত নিয়ন্ত্রণকে কেন্দ্র করে অধিকতর শক্তিশালী চোল ও পশ্চিম চালুক্যদের মধ্যে অনেক যুদ্ধের কারণ হয়েছিল। বেঙ্গি অঞ্চলে পূর্ব চালুক্যদের পাঁচশো বছরের রাজত্বকাল শুধুমাত্র যে এই অঞ্চলকে ঐক্যবদ্ধ করে একক রাষ্ট্রে পরিণত করেছিল, তা-ই নয়, এই যুগের শেষার্ধেই তেলুগু সংস্কৃতি, সাহিত্য, কবিতা ও শিল্পকলা চরম উৎকর্ষ লাভ করেছিল।   তথ্যসূত্র    গ্রন্থপঞ্জি        Durga Prasad, History of the Andhras up to 1565 A. D., P. G. Publishers, Guntur (1988)  Nilakanta Sastri, K.A. (1955). A History of South India, OUP, New Delhi (Reprinted 2002).     বহিঃসংযোগ       বিষয়শ্রেণী:হিন্দু রাজবংশ বিষয়শ্রেণী:অন্ধ্রপ্রদেশের সংস্কৃতি বিষয়শ্রেণী:অন্ধ্রপ্রদেশের ইতিহাস বিষয়শ্রেণী:চন্দ্রবংশ বিষয়শ্রেণী:ক্ষত্রিয় বিষয়শ্রেণী:কন্নড় জাতি বিষয়শ্রেণী:হিন্দু রাজতন্ত্র বিষয়শ্রেণী:তেলুগু সমাজ বিষয়শ্রেণী:উপকূলীয় অন্ধ্র বিষয়শ্রেণী:করমণ্ডল উপকূল বিষয়শ্রেণী:ভারতের রাজবংশ বিষয়শ্রেণী:ভারতের সাম্রাজ্য ও রাজ্য বিষয়শ্রেণী:৭ম শতাব্দীতে ভারতে প্রতিষ্ঠিত বিষয়শ্রেণী:কন্নড় ব্যক্তি বিষয়শ্রেণী:চন্দ্রবংশ (রাজবংশ) বিষয়শ্রেণী:হিন্দু রাজশাসক বিষয়শ্রেণী:৬২৪-এ প্রতিষ্ঠিত
মহাপরিনিব্বাণ সুত্ত থেরবাদ বৌদ্ধ ধর্মের পালি ভাষায় রচিত ত্রিপিটকের সূত্র পিটক অংশের দীর্ঘ নিকায়ের ষোড়শ সূত্র।   বিবরণ   মহাপরিনিব্বাণ সুত্তে বুদ্ধের মৃত্যুর পূর্বে শেষ কয়েকটি মাস, নির্বাণ ও অন্তিম সংস্কারের বর্ণনা রয়েছে। Buddhism: Critical Concepts in Religious Studies, Paul Williams, Published by Taylor & Francis, 2005. page 190   তথ্যসূত্র    বহিঃসংযোগ   "Maha-parinibbana Sutta," Translated from the Pali by Sister Vajira & Francis Story  "Mahaparinibbana-sutta and Cullavagga," article by Louis Finot, published in the "Indian Historical Quarterly" (8:2, 1932 June 1, pp. 241–46), concerning the Mahaparinibbana Sutta and a related text.  "Did Buddha die of mesenteric infarction?" by Ven. Dr. Mettanando Bhikkhu, a Thai monk and former medical doctor, published in the "Bangkok Post" (2000 May 17).  বিষয়শ্রেণী:বৌদ্ধ গ্রন্থ
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। ভুল কারণ; দেখুন উইকিপিডিয়া:বিষয়বস্তু দাবিত্যাগ এবং উইকিপিডিয়া:উইকিপিডিয়া কী নয় ~ যুদ্ধমন্ত্রী আলাপ ১৪:৩৭, ৮ মার্চ ২০১৮ (ইউটিসি) ইগ্যাল এ্যালোন   – (অপসারণের প্রস্তাবনা দেখুনলগ দেখুন) () উইকিপিডিয়ার মানদণ্ড অনুযায়ী এই নিবন্ধটি গ্রহণযোগ্য হতে পারেনা, অন্যদিকে ইসরায়েল নিয়ে আমাদের দেশের মানুষের আগ্রহ নেই বললেই চলে, কারণ ইসরায়েলের সঙ্গে আমাদের দেশের কোনো কূটনৈতিক সম্পর্ক নেই, আমি ইসরায়েলের বিরোধিতা করছিনা যদিও কিন্তু এই নিবন্ধে কোনো মানুষ লেখবেনা বলেই আমার বিশ্বাস। Monir Rd (আলাপ) ১৪:১৫, ৮ মার্চ ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: রেখে দেয়া হল। আরোকিছু সংশোধনের মাধ্যমে ~মহীন (আলাপ) ১৭:১১, ১৬ মার্চ ২০১৯ (ইউটিসি) সুফিয়া মাধ্যমিক বিদ্যালয়   – (অপসারণের প্রস্তাবনা দেখুনলগ দেখুন) () উল্লেখযোগ্য কোনো বিদ্যালয় নয়।  কোনো বিখ্যাত ব্যাক্তিও পড়ে নি এই বিদ্যালয়ে। উইকিপিডিয়ায় এই নিবন্ধের প্রয়োজনীয়তা দেখছি  না। একজন মহাপুরুষ  (আলাপ) ১২:৪৪, ১২ মার্চ ২০১৯ (ইউটিসি) এমপিওভুক্ত উচ্চ মাধ্যমিক বিদ্যালয় উইকিতে থাকার যোগ্য। সূত্র ~মহীন (আলাপ) ১৬:২২, ১২ মার্চ ২০১৯ (ইউটিসি) নীতিমালা অনুসারে অবশ্যই এই বিদ্যালয়ের নামে নিবন্ধ থাকতে পারে। তবে এই নিবন্ধে বিদ্যালয়ের তথ্যের চেয়ে বিভিন্ন ব্যক্তির নাম তুলে ধরাকেই মুখ্য মনে হয়েছে এবং ২টি তথ্যসূত্রের একটিতেও কোন তথ্য নেই। তাই অপসারণে ।--মাসুম-আল-হাসান (আলাপ) ১৫:৫২, ১৬ মার্চ ২০১৯ (ইউটিসি) সংশোধন করা হয়েছে। রাখা যায়। --আফতাবুজ্জামান (আলাপ) ১৬:১৬, ১৬ মার্চ ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নেঘেরিটিং শিবদৌল আসামের গোলাঘাট জেলার অন্তর্গত দেরগাঁও শহর থেকে পূর্বদিকে ছয় কি.মি. মত ভিতরে সুন্দর প্রাকৃতিক পরিবেশের মধ্যে অবস্থিত। নেঘেরিটিং শিবদৌল দু'শ বছরেরও অধিক পুরানো বলে অনুমান করা হয়। তিনকুড়ি পনেরোটা পাথরের সিড়ি উঠে গিয়ে প্রায় বিশ গজ সিড়ি পার হয়ে ক্রমান্বয়ে ওপরে উঠে যাওয়া বাট অতিক্রম করে মন্দিরের লোহার গেটটি পাওয়া যায়। গেট থেকে একশ গজ গেলেই মন্দিরের বাটসোরা পাওয়া  যায়। চৌহদ্দির দশবিঘা জায়গার মধ্যে মন্দিরটি অবস্থিত।  ইতিহাস  আহোম রাজবংশের রাজা প্রতাপ সিংহ বা চুচেংফা দেরগাঁওয়ের মন্দির তৈরির আগে দেরগাঁওয়ের গেলাবিল নদীর কাছে মহাদেবের একটি মন্দির তৈরি হয়েছিল। এই দেবালয়টি নদীর জল গ্রাস করার পর ১৬৮৭ শকে (ইংরাজী ১৭৬৫ সালে) রাজা রাজেশ্বর সিংহ মন্দিরটি নেঘেরিটিং নামক গিরি শিখরে তৈরি করেন । প্রবাদ মতে, টিলাটির উপর নেঘেরি সরাইয়ের খোরোং ছিল বলে এর নাম নেঘেরিটিং রাখা হয়। দেরগাঁওয়ের শিবদৌলের ঐতিহ্যপূর্ণ বৈশিষ্ট্য ছিল দেবদাসী নৃত্য। এসময়ে এই নৃত্য দেখতে বহু দূরদূরান্ত থেকে মানুষ আসত। এই নৃত্য পটিয়সীদেরকে "নটী" বলা হত। নটীরা নৃত্য করার জন্য মাথার ওপরের মধ্যভাগে বড় করে খোঁপা বাঁধত, একে "নেঘেরী খোঁপা" বলা হত। চিনাতলার নটের কন্যা ফুলমতী দেরগাঁওয়ের নটী ছিলেন। ফুলমতীর নৃত্যে সন্তুষ্ট হয়ে রাজা শিবসিংহ তাকে রাজকারেং-এ নিয়ে এসে ফুলেশ্বরী কুঁয়রী ও প্রমথেশ্বরী নাম দেন। বররাজা উপাধি প্রদানের মাধ্যমে তাকে আসামের রানী করেছিলেন।  বৈশিষ্ট্য thumb|left|নেঘেরিটিং শিবদৌল এবং দৌলের গায়ে থাকা কয়েকটি ভাস্কর্যের ছবি। চ্যাপ্টা ইট দিয়ে তৈরি কর্দৈশিরীয়া নেঘেরিটিং শিবদৌল আহোম যুগের কারুকার্য্যের এক সুন্দর নির্দশন। দৌল সমূহের বাইরে থাকা নানা ধরনের মূর্তি বর্তমানে লোপ পেয়েছে। বড় দৌলটির চারদিকে চারটি দৌল আছে। প্রতিটি দৌলের একটি আগসোরা আছে। মূল দৌলে বাণলিঙ্গ প্রতিষ্ঠা করা হয়েছে। এই লিংগটির আকার প্রায় ৩ ফুট। বাকীগুলিতে গণেশ, বিষ্ণু, দুর্গা এবং সূর্য দেবতার বিগ্রহ আছে। দেরগাঁওয়ের শিবদৌলের প্রতি আহোম রাজবংশের অসীম ভক্তি ছিল। তাঁরা পূজার নির্মালি নিয়ে এসে আহার গ্রহণ করতেন। এর জন্য দেরগাঁও থেকে রাজধানী রংপুর পর্যন্ত ‘বরআলি’ নামের এটি  ছোট পথ ছিল। দৌলের প্রধান ঠাকুরকে "বরঠাকুর" বলা হত। বর্তমান দেরগাঁও শিবদৌলের পূজারী ব্রাহ্মণদের বেশিরভাগই আহোম যুগে ভাটির দিক থেকে আসা। অনুমান করা হয় যে, প্রাকৃতিক দুর্যোগের জন্য এবং প্রাচীন মন্দিরসমূহ ধ্বংস হয়ে যাওয়ায় রাজবাড়ির পৃষ্ঠপোষকতা না পাওয়ায় ব্রাহ্মণ পূজারীগণ অন্যস্থানে চলে যান বা তাঁরা বৃত্তি বন্ধ করে দেন। তখন রাজা প্রতাপ সিংহ ভূধর আগমাচার্য্যকে নতুন পূজারী হিসাবে আনতে বাধ্য হয়েছিলেন। সেই আগমাচার্য্যের বংশধররা এখনও নেঘেরিটিং দৌলের সেবায় আছেন।   তথ্যসূত্র   বিষয়শ্রেণী:গোলাঘাট জেলা বিষয়শ্রেণী:ভারতের হিন্দু মন্দির বিষয়শ্রেণী:আসামের হিন্দু মন্দির বিষয়শ্রেণী:আসামের শিব মন্দির
শাণ্ডিল্য () ছিলেন ঋষি এবং শাণ্ডিল্য গোত্রের পূর্বপুরুষ। শাণ্ডিল্য হলেন দেবলের পুত্র, সূর্যের ভ্রাতুষ্পুত্র এবং কশ্যপের নাতি। মহাভারত অনুসারে, শাণ্ডিল্য মরীচির পুত্র কশ্যপের রাজবংশে জন্মগ্রহণকারী একজন মহর্ষি।Shandilya, Śāṇḍilya, Śāṇḍilyā, Shamdilya: 23 definitions, In Hinduism, Purana and Itihasa (epic history), [2],  Mahabharata,  Anuśāsana Parva, Chapter 137, Verse 22 তিনি "উদার- শাণ্ডিল্য" নামেও পরিচিত এবং শৌনকের শিষ্য ছিলেন, যিনি তাঁকে ব্রহ্মের মহত্ত্ব ও সীমাহীনতা সম্পর্কে শিক্ষা দিয়েছিলেন।  শাণ্ডিল্য শুক্ল যজুর্বেদের শতপথ ব্রাহ্মণ,Shatapatha Brahmana, X.vi.iii.1 সামবেদের কৌথুম শাখার ছান্দোগ্য উপনিষদ,Chandogya Upanishad, III.xiv.1 এবং বৃহদারণ্যক উপনিষদBrihadaranyaka Upanishad, X.vi.3 যা শতপথ ব্রাহ্মণের সমাপ্তি অংশ এর সাথে যুক্ত। তিনি সবচেয়ে বিশিষ্ট অধ্যাত্মিক দার্শনিকদের একজন। তিনি উপসংহারে আসেন যে আত্মার সারমর্ম হল চেতনা এবং যে নির্ধারক (শরীর, ব্যক্তি, অন্বেষক) তার চূড়ান্ত বিশ্রামের স্থান খুঁজে পায় অনিশ্চিত হিসাবে অনির্দিষ্টের (পুরুষ, ব্রহ্ম) মধ্যে।  তিনি শাণ্ডিল্যভক্তিসূত্র লেখার কৃতিত্ব পেয়েছেন। ভাগবত পুরাণ অনুসারে, তিনি হস্তিনাপুরের রাজা পরীক্ষিৎ এবং দ্বারকার রাজা বজ্রের কিছু কিছু আধিভৌতিক সন্দেহের সমাধানে সহায়ক ছিলেন।  তথ্যসূত্র  বিষয়শ্রেণী:ঋষি
ক্রান্তিকারি মুক্তি মোর্চা (, 'বিপ্লবী লিবারেশন ফ্রন্ট') ছিল ভারতের বিহারের একটি আদিবাসী রাজনৈতিক দল। ঝাড়খণ্ড পার্টি ভারতীয় জাতীয় কংগ্রেসে একীভূত হওয়ার পরে এটি ছিল বেশ কয়েকটি স্প্লিন্টার গ্রুপের মধ্যে একটি যা ১৯৬৭-১৯৭২ সালে আবির্ভূত হয়েছিল।Anheier, Helmut K., and Lester M. Salamon. The Nonprofit Sector in the Developing World: A Comparative Analysis. Johns Hopkins nonprofit sector series, 5. Manchester, UK: Manchester University Press, 1998. p. 225Ghosh, Arunabha. Jharkhand Movement: A Study in the Politics of Regionalism. Calcutta, India: Minerva Associates (Publications), 1998. p. 46Mishra, S. N., L. M. Prasad, and Kushal Sharma. Tribal Voting Behaviour: A Study of Bihar Tribes. New Delhi: Concept Pub. Co, 1982. p. 44   তথ্যসূত্র   বিষয়শ্রেণী:বিহারের বিলুপ্ত রাজনৈতিক দল
বিজয় চন্দ্র ভগবতী (২০ জানুয়ারি ১৯০৫) - ৮ মে ১৯৯৭) ছিলেন ভারতীয় জাতীয় কংগ্রেসের অন্তর্ভুক্ত একজন ভারতীয় রাজনীতিবিদ। ১৯৫৭, ১৯৬২ এবং ১৯৬৭ সালে তেজপুর, আসাম থেকে তিনি ভারতের সংসদের নিম্নকক্ষ লোকসভায় নির্বাচিত হয়েছিলেন। 4th Lok Sabha Assam (2012-08-13). Retrieved on 2012-08-13. 3rd Lok Sabha Assam (2012-08-13). Retrieved on 2012-08-13. 2nd Lok Sabha Assam (2012-08-13). Retrieved on 2012-08-13.  তিনি ইনটুকের জাতীয় সভাপতি ছিলেন।  ১৯৯২ সালে তিনি পদ্মভূষণে ভূষিত হন।    তথ্যসূত্র    বহিঃসংযোগ    লোকসভা ওয়েবসাইটে প্রোফাইল[ স্থায়ী মৃত লিঙ্ক ][ স্থায়ী মৃত লিঙ্ক ]  বিষয়শ্রেণী:১৯৯৭-এ মৃত্যু বিষয়শ্রেণী:১৯০৫-এ জন্ম বিষয়শ্রেণী:চতুর্থ লোকসভার সদস্য বিষয়শ্রেণী:তৃতীয় লোকসভার সদস্য বিষয়শ্রেণী:দ্বিতীয় লোকসভার সদস্য বিষয়শ্রেণী:আসামের ভারতীয় জাতীয় কংগ্রেসের রাজনীতিবিদ বিষয়শ্রেণী:শোণিতপুর জেলার ব্যক্তি বিষয়শ্রেণী:আসামের লোকসভা সদস্য বিষয়শ্রেণী:পাবলিক অ্যাফেয়ার্সে পদ্মভূষণ প্রাপক বিষয়শ্রেণী:আসাম বিধানসভার সদস্য ১৯৬২-১৯৬৭